Andrés Ingi Jónsson

Andrés Ingi Jónsson (f. 16. ágúst 1979) er fyrrverandi þingmaður.

Andrés var fyrst kjörinn á Alþingi fyrir Reykjavíkurkjördæmi norður í Alþingiskosningum árið 2016 og sat þar til í Alþingiskosningum 2024. Hann var þingmaður Vinstrihreyfingarinnar - græns framboðs 2016-2019, en síðan utan þingflokka þar til að hann gekk til liðs við Pírata árið 2021.

Menntun og fyrri störf
Andrés lauk stúdentsprófi frá Fjölbrautaskóla Suðurlands árið 1998 og B.A. prófi í heimspeki frá Háskóla Íslands árið 2004. Hann stundaði nám í þýsku og heimspeki í Berlín 2004-2006 og lauk M.A. prófi í stjórnmálafræði við University of Sussex 2007. 

Andrés starfaði sem blaðamaður hjá 24 stundum árin 2007-2008 og var nefndarritari hjá Stjórnlagaráði 2011. Hann gegndi stöðu aðstoðarmanns Álfheiðar Ingadóttur heilbrigðisráðherra 2010 og var aðstoðarmaður Svandísar Svavarsdóttur, umhverfis- og auðlindaráðherra, 2011-2013.

 Stjórnmálaferill 
Andrés hóf stjórnmálaferil sinn í Vinstri grænum í ársbyrjun 2009. Hann tók fyrst sæti á lista flokksins í Alþingiskosningum það sama ár. Hann tók fyrst sæti á þingi sem varamaður í forföllum Steinunnar Þóru Árnadóttur í júní 2015 en var síðan kjörinn þingmaður í Alþingiskosningum 2016 og endurkjörinn 2017. 

Þann 27. nóvember árið 2019 sagði Andrés sig úr þingflokki Vinstri grænna og tilkynnti að hann myndi sitja sem óháður þingmaður út kjörtímabilið. Ástæða hans var óánægja með stjórnarsamstarf Vinstri grænna við Sjálfstæðisflokkinn og Framsóknarflokkinn, en Andrés hafði áður kosið gegn stjórnarsáttmála flokkanna.

Þann 10. febrúar 2021 gekk Andrés til liðs við þingflokk Pírata og var síðan kjörinn þingmaður fyrir Pírata í Alþingiskosningunum 2021. 

Hann hefur átt sæti í umhverfis- og samgöngunefnd síðan 2021 og var áður í stjórnskipunar- og eftirlitsnefnd 2019 til 2021, allsherjar- og menntamálanefnd frá 2017 til 2019 og velferðarnefnd frá 2017 til 2019. 

Hann ásamt öllum þingflokki Pírata duttu út af þingi í alþingiskosningunum 2024.
 Tilvísanir 

Flokkur:Þingmenn Pírata
Flokkur:Þingmenn Vinstrihreyfingarinnar - græns framboðs
Flokkur:Stúdentar úr Fjölbrautaskóla Suðurlands